
Edgar Allan Poe 


MASCA MORTII ROSII 


Moartea Rosie pustiise multă vreme ţinutul. O molimä 
mai hâdă şi mai fără de leac nu se mai pomenise. Sângele i-a 
fost Avatarul şi pecetea roseata şi groaza sângelui. Te lua cu 
dureri ascuțite şi amețeli neaşteptate, şi apoi, prin toţi porii, 
cu sudori necurmate de sânge, până la nimicire. Petele 
purpurii de pe trupul şi mai ales de pe fața victimelor 
alcătuiau semnul vestitor al ciumei, care le scotea din rândul 
oamenilor şi le lipsea de ajutorul şi dragostea lor. Începutul, 
desfăşurarea si sfârşitul bolii se petreceau toate într-o 
jumătate de ceas. 

Dar prințul Prospero era fericit, cutezător si ager; când o 
bună jumătate a norodului de pe moşiile sale a fost secerat, el 
chemă dinainte-i o mie de prieteni zdraveni şi curajoşi, aleşi 
printre cavalerii şi doamnele de la curtea sa, şi se însingură 
cu ei în depărtarea nepătrunsă a uneia din stäretiile sale 
întărite. Era o clădire măreață şi larg încăpătoare, o 
plăsmuire a prințului însuşi, după gustul său excentric şi 
impunător totdeauna. Un zid înalt şi trainic îi da ocol. Erau 
porți de fier în acest zid. Curtenii, după ce intrarä, adusera 
forje şi ciocane grele pentru a intepeni zăvoarele. Hotărâseră 
să împiedice intrarea sau ieşirea pricinuite de deznădejdea 
dinafară sau de nebunia dinăuntru. Staretia fu înzestrată din 
belşug cu de toate. Mulțumită acestor măsuri de prevedere, 
curtenii puteau să înfrunte primejdia de molipsire. Lumea 
dinafară să se descurce cum o putea. Pană una-alta, ar fi fost 
o nebunie să gândeşti ceva sau să te plângi. Din grija 
prințului, se strânsese acolo tot ce poate desfăta pe om. Erau 
măscărici şi comedianti, erau dansatori şi muzicanți şi tot ce 
e frumos pe lume, era şi vin. Toate acestea şi sentimentul de 
singuranta se aflau acolo, înăuntru. lar afară bantuia Moartea 
Roşie. 

Era către sfârşitul lunii a cincea sau a şasea a retragerii 
sale, în vreme ce molima bântuia cu mai multă furie afară, 
când prințul Prospero îşi adună pe cei o mie de prieteni la un 
bal mascat de o nemaipomenită măreție. 

Această privelişte era ametitor de plăcută. Dar mai întâi 


lasati-ma să va povestesc despre sălile în care se desfăşura. 
Erau şapte la număr, — un sirag împărătesc. In multe palate, 
de altfel, asemenea siraguri de încăperi alcătuiesc o lungă 
perspectivă în linie dreaptă cînd uşile sunt date în amândouă 
părțile de perete, astfel încât ochiul imbrätiseazä nestânjenit 
spaţiul în întregime. În cazul acesta, însă, lucrurile stăteau cu 
totul altfel, aşa cum ne-am fi putut aştepta; dată fiind 
înclinația ducelui pentru tot ce e bizar, încăperile erau 
oränduite într-un chip atât de neregulat, încât privirea nu 
putea imbrätisa dintr-o dată decât una singură. La fiece 
douăzeci-treizeci de paşi era câte o cotitură neaşteptată, şi la 
fiecare cotitură, câte o privelişte nouă. Pe dreapta şi pe 
stânga, în mijlocul fiecărui perete, câte o fereastră gotică, 
îngustă şi înaltă, dădea într-un coridor închis, care şerpuia 
de-a lungul şirului de încăperi. Vitraliile se deosebeau între 
ele, culoarea lor fiind potrivită cu tonul dominant al încăperii 
din care făceau parte. Aşa, de pildă, sala ce se afla la capătul 
de la răsărit era tapisată în albastru, deci de un albastru-viu 
îi erau şi plăcile de sticlă. În a doua încăpere toate 
ornamentele şi tapiseriile erau purpurii : aici vitraliile erau si 
ele purpurii. A treia cu totul verde, şi la fel şi geamurile. A 
patra mobilată şi luminată potocaliu, a cincea, albă, a şasea, 
violetă. A şaptea sală era strâns învăluită în draperii de 
catifea neagră, care acopereau întreg tavanul şi pereții si 
cădeau în falduri grele pe un covor de aceeaşi culoare şi din 
acelaşi țesut. Aceasta era singura încăpere in care culoarea 
vitraliilor nu se potrivea cu a decorului. Geamurile erau 
stacojii, de culoarea intensă a sângelui. Şi în nici una din cele 
şapte săli nu era nici lampă, nici candelabru în belşugul de 
ornamente de aur risipite ici şi colo sau atârnate în tavan. Şi 
nu se afla nici o lumină, fie de lampă, fie de sfeşnic în tot 
acest şir de încăperi. Dar în coridorul ce le mărginea, drept în 
fata fiecărei ferestre, stătea câte un trepied uriaş, purtătorul 
unui focar de jăratic ; străbătând prin geamurile colorate, 
razele lui aruncau o lumină orbitoare în sală. Şi astfel se 
iscau o mulțime de umbre fantastice şi jucăuşe. Dar în 
camera dinspre soare-apune şi în camera neagră efectul 
focarului de lumina şiroind prin geamurile de culoarea 
sângelui pe întunecatele draperii era de o grozăvie fara 
seaman şi dădea chipurilor celor ce intrau o înfăţişare atât de 
ciudată, încât prea puţini dintre oaspeți aveau îndrăzneala 
să-i treacă hotarul. 

Tot în această sală, pe peretele dinspre apus, se găsea şi 


un gigantic orologiu de abanos. Pendula lui se legăna încoace 
şi încolo cu o bătaie înăbuşită, monotonă şi grea, si de cate 
ori minutarul îşi sfârşea ocolul cadranului şi trebuia să bată 
ceasul, iată că din plămânii de aramă ai ornicului se înălța un 
sunet puternic, limpede şi adânc, nemaipomenit de muzical, 
dar al cărui timbru era atât de ciudat, atât de răsunător, 
încât la fiece oră muzicantii din orchestra se vedeau siliți să 
se întrerupă o clipă din cânt şi să dea sunetului ascultare ; 
tot astfel dansatorii se opreau fără voie din avântul lor, o 
tulburare de o clipă cuprindea acea veselă adunare şi atâtă 
vreme cât dangătul ornicului răsuna încă, vedeai până şi pe 
cei mai nebunatici că pălesc, şi pe cei mai vârstnici şi mai 
aşezaţi că-şi trec mâna pe frunte, ca si cum ar fi fost adanciti 
în gânduri sau în visări nedeslusite. Dar de îndată ce ecoul 
amutea, un râset uşor cuprindea toată adunarea; muzicantii 
se uitau unii la alții şi zâmbeau gândindu-se la propria lor 
slăbiciune şi nebunie şi îşi jurau unul altuia în şoaptă că nu 
se vor mai tulbura astfel atunci când ornicul va bate iar; şi 
iată, după trecerea altor şaizeci de minute (care cuprind cele 
trei mii şase sute de secunde ale timpului în zbor), răsunau 
din nou bătăile ceasului, şi iar se isca tulburarea, tremurul şi 
îngândurarea de mai înainte. 

Dar în ciuda acestor lucruri, veselă şi plină de strălucire 
era petrecerea. Gusturile ducelui nu-şi găseau asemănare. 
Avea un ochi sigur în privința culorilor şi a veşmintelor. 
Dispretuia podoabele la moda. Cutezător şi înflăcărat în tot ce 
plănuia, era strălucit şi barbar în concepțiile sale. Unii 
oameni îl puteau socoti nebun. Curtenii simțeau însă că nu 
era nebun deloc. Dar trebuia negresit să-l auzi, să-l vezi şi sa- 
I cunoşti de aproape ca să fii sigur că nu era. 

Cu prilejul acestei mari petreceri, el a fost cel care a dat, 
în mare măsură, îndrumările asupra decorului şi mobilierului 
celor şapte săli. Şi gustul său călăuzitor a hotărât în privința 
măştilor şi a costumelor. Desigur, totul era grotesc. Totul era 
învăpăiat şi strălucit, hazliu şi fantastic, în felul celor ce s-au 
văzut mai apoi în Hernani. Se vedeau figuri fanteziste, în 
veşminte şi zorzoane fistichii. 

Erau închipuiri ciudate, ca plăsmuirile unui nebun. 
Erau multă frumusețe şi mult desfrau, multe ciudatenii, 
străbătute şi de un fior de groază, şi mai erau şi multe 
amănunte care-ţi puteau face sila. Şi pretutindeni prin cele 
şapte camere, sumedenie de vise se perindau. Şi visele 
acestea se frământau încoace şi încolo, răsfrângând în ele 


culoarea încăperilor, bătând tactul năprasnicei orchestre, ca 
şi cum muzica n-ar fi fost decât ecoul pasului lor. Şi la 
răstimpuri răsuna glasul orologiului de abanos din sala de 
catifea. Şi atunci, o clipă numai, totul stă, totul tace, afară 
doar de glasul ceasornicului. Şi visele pe locul lor 
încremenesc, înghețate. Dar ecoul repetat al orologiului 
amuteste — nu durase decat o clipă — şi iată, un hohot de 
râs uşor şi abia stăpânit se răspândeşte după el pretutindeni. 
Şi atunci muzica se revarsă în valuri, iarăşi, şi iarăşi visele se 
trezesc la viata şi se frământă încoace şi încolo, mai vesele ca 
oricând, răsfrângându-se în geamurile multicolore, prin care, 
de pe trepieduri, razele pătrund şuvoi. Dar în camera cea mai 
de la apus dintre toate cele şapte, nici o mască nu mai 
cutează acum să intre; întunericul nopții se inteteste mereu, 
şi prin ferestrele de culoarea sângelui o lumină de un roşu- 
aprins pluteşte în încăpere; şi negrul îndoliatelor draperii te 
înspăimântă, iar cel ce se încumetă să pună piciorul pe 
cernitul covor e întâmpinat de un dangăt al orologiului de 
abanos, un dangăt şi mai solemn şi mai poruncitor decât cel 
ce ajunge la urechea oaspeţilor care se rasfata în dezmatul 
mai depărtat din celelalte săli. 

Sălile acestea erau intesate de lume si în ele bătea cu 
înfrigurare inima vieţii. Şi orgia creştea ca un vârtej, până ce, 
într-un târziu, se auzi orologiul sunänd miezul nopții. Atunci, 
precum am mai spus, muzica tăcu. Şi dansatorii se opriră din 
legănarea lor. Şi peste tot şi toate se aşternu, la fel ca mai 
înainte, o nemişcare înfricoşată. Dar acum clopotul pendulei 
trebuia să sune de douăsprezece ori, şi poate că din pricina 
acestui răgaz s-au putut strecura şi altfel de gânduri în 
meditaţia celor care printre toți aceşti veseli oaspeți, mai 
cugetau. Şi poate tot de aceea, mai înainte ca ultimul ecou al 
bataii orologiului să se fi scufundat în tăcere, s-au găsit in 
această mulțime câţiva insi care au avut timp să-şi dea seama 
de prezența unei măşti ce nu atrăsese atenția nimănui până 
atunci. Şi zvonul despre acest oaspete nou răspândindu-se 
din şoaptă în şoaptă pretutindeni, se ridică din toată 
adunarea un murmur de uimire şi dezaprobare şi până la 
urmă de oroare, de silă şi de groază. 

Se poate lesne înțelege că numai o arătare cu totul 
neobişnuită ar fi putut stârni asemenea senzație într-o 
adunare de fantome de felul celeia pe care am descris-o. 
Drept este că dezmatul acestei nopţi de bal mascat era 
aproape fără frâu. Dar în cruzimea ei, masca de care vorbim 


parca intrecuse inchipuirea lui Irod, nesocotind regulile 
destul de îngăduitoare ale prințului în privința mascaradei. Şi 
în inima celor mai nepăsători sunt strune ce nu pot fi atinse 
fără a pricinui emoție. 

Chiar şi pentru cei mai decäzuti si pentru cei cărora 
viata şi moartea li se par deopotrivă o glumă, există lucruri cu 
care nu se poate glumi. Într-adevăr, toţi cei de față parcă au 
simțit cu putere lipsa de duh şi de cuviință din portul 
străinului. Era înalt de statură şi costeliv şi învăluit din 
creştet până-n tălpi într-un lintoliu. Masca ce-i acoperea 
obrazul infätisa atât de bine chipul unui cadavru intepenit, 
încât şi cea mai cercetătoare privire anevoie ar fi descoperit 
înşelătoria, şi, totuşi, oaspeţii aceştia nebuni şi veseli ar fi 
putut, dacă nu chiar să incuviinteze, cel putin să îndure toate 
acestea, dar masca mersese atât de departe cu îndrăzneala ei, 
încât îşi luase înfăţişarea Morţii Roşii. Veşmântul îi fusese 
vopsit în sânge, iar fruntea ei largă şi trăsăturile obrazului 
fuseseră stropite cu acea grozavă culoare purpurie. 

Când prințul Prospero dădu cu ochii de această 
spectrală arătare (care cu o mişcare înceată şi solemnă, ca şi 
cum ar fi vrut să-şi susțină şi mai bine rolul, se plimba 
încoace şi încolo printre dansatori), a fost văzut în prima clipă 
scuturat de un puternic fior de groază sau de scârbă. Dar în 
clipa următoare fruntea i se înroşi de o oarbă mânie. 

— Cine îndrăzneşte, întrebă el cu glas rägusit pe curtenii 
din juru-i, cine îndrăzneşte să-şi bată joc de noi cu o 
blestematie ca asta? Puneti mana pe el şi demascati-l, ca să 
ştim pe cine anume o să spânzurăm la răsăritul soarelui, pe 
întărituri! 

Prințul se afla în camera de la răsărit, sau camera 
albastră când a rostit aceste cuvinte. Ele au răsunat puternic 
şi limpede prin cele şapte săli, căci prințul era un bărbat 
îndrăzneț şi voinic şi muzica tăcuse la un semn al său cu 
mâna. 

În sala de la soare-răsare, în sala albastră, se afla 
prințul, şi sta în picioare, cu o ceată de palizi curteni langă el. 
La îndemnul său, făcură întâi o mişcare înainte, ca şi cum ar 
fi vrut să se repeadă asupra nepoftitului, care în clipa aceea le 
era la îndemână, iar acum, cu un pas măsurat şi hotărât, se 
apropia tot mai mult de cel ce vorbise. Datorită însă unei 
spaime nelămurite, pe care cutezanta nebună a straniei măşti 
o inspirase tuturor oaspeților, nu s-a găsit nici unul să puna 
mâna pe el, astfel încât, neimpiedicat de nimeni, el trecu pe 


langa print la o departare de un pas. Si in vreme ce, ca un 
singur om, multimea oaspetilor se retragea din mijlocul 
încăperilor către pereți, el îşi văzu de drum fără oprire, dar cu 
acelaşi pas solemn şi măsurat care-l deosebise din capul 
locului, din camera albastră în aceea roşie, din camera roşie 
în aceea verde, din cea verde în aceea portocalie şi din aceasta 
în cea albă şi până în cea violetă, fără să se fi făcut o 
încercare de a-i atine calea. Dar iată că tocmai atunci prințul 
Prospero, nebun de mânie si de ruşinea lasitatii sale de o 
clipă, se năpusti în goană prin cele şase încăperi fără ca 
nimeni să-l fi urmat — de groaza morții care pusese stăpânire 
pe toți. Tinea in mână un pumnal amenintator şi in vijeliosul 
său avânt, se apropiase la doi paşi de străinul ce se retrăgea 
mereu, când, iată, acesta din urmă, ajuns la capătul sălii de 
catifea, se întoarse deodată şi-şi înfruntă urmăritorul. Un 
strigăt ascuţit se auzi, şi pumnalul se rostogoli strălucind pe 
covorul negru pe care, în clipa următoare, se prăbuşi, fără de 
viață, şi prințul Prospero. Atunci, cu năprasnicul curaj al 
deznădejdii, o mulțime mare de oaspeţi se năpusti deodată în 
sala cea neagră, punând mâna pe nepoftitul a cărui înaltă 
statură se tinea nemiscata şi teapana la umbra orologiului de 
abanos. Dar rămaseră muti de spaimă, dându-şi seama ca 
acel lintoliu funebru şi acea mască de cap de mort pe care ei 
le înşfăcaseră cu o mânie atât de oarbă nu învăluiau nimic 
din ce putea fi atins. 

Şi acum toată lumea află că Moartea Roşie era de față 
acolo. Sosise pe drum de noapte, ca un tâlhar. Şi unul după 
altul se prabusira veselii oaspeţi în sălile orgiei lor, asternute 
cu o rouă de sânge. Şi fiecare dintre ei muri în deznădăjduita 
înfăţişare a prăbuşirii sale. Şi viata orologiului de abanos se 
stinse o dată cu viata celui din urmă dintre veselii oaspeți. Si 
flăcările trepiedelor şi-au dat şi ele sfârşitul. 

Şi bezna, şi ruina, şi Moartea Rosie îşi întinseră peste tot 
şi peste toate nemărginita lor stăpânire. 


Masca Morţii Roşii (în original The Masque of the Red 
Death) a văzut lumina tiparului în mai 1842 în revista 


Graham's Lady's and Gentleman's Magazine din Philadelphia. 

